PSL บวกกว่า 3% นิวไฮรอบ 1 เดือน ขานรับค่า BDI พุ่งกระฉูด
PSL บวกกว่า 3% นิวไฮรอบ 1 เดือน ขานรับค่า BDI พุ่งกระฉูด ล่าสุด ณ เวลา 12.09 น. อยู่ที่ 13 บาท บวก 0.40 บาท หรือ 3.17% สูงสุดที่ 13.10 บาท ต่ำสุดที่ 12.70 บาท ด้วยมูลค่าซื้อขาย 71.29 ล้านบาท ฟาก โบรกฯ เคาะเป้า 18 บ. คาดปี 61 พลิกมีกำไร
26 เม.ย. 2561

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 12.09 น. อยู่ที่ 13 บาท บวก 0.40 บาท หรือ 3.17% สูงสุดที่ 13.10 บาท ต่ำสุดที่ 12.70 บาท ด้วยมูลค่าซื้อขาย 71.29 ล้านบาท

ทั้งนี้ราคาหุ้น PSL ปรับตัวขึ้นสูงสุดในรอบกว่า 1 เดือน นับตั้งแต่ราคาหุ้นอยู่ที่ระดับ 13.30 บาท เมื่อวันที่ 16 มี.ค.61
โดย บล.ไอร่า ระบุในบทวิเคราะห์ ให้ราคาเป้าหมาย PSL ที่ 18 บาทต่อหุ้น โดยดัชนีค่าระวางเรือล่าสุด 1,376 จุด ปรับขึ้นกว่า 40% จากต้นเดือนเม.ย. ที่ผ่านมา
ทั้งนี้คาดไตรมาส 1/61 เป็นช่วง Low Season ที่ปกติเรือใหม่มักเข้าสู่อุตสาหกรรมในช่วง ม.ค. รวมถึงวันหยุดยาวช่วงเทศกาลตรุษจีน และผลกระทบจากการลดกำลังการผลิตในอุตสาหกรรมหนักของจีนเพื่อควบคุมมลพิษที่จะจบมาตรการลงในมี.ค. ทำให้คาดผลประกอบการของ PSL จะเร่งตัวขึ้นได้อีกครั้งในไตรมาส 2/61 ทำให้มองว่า “เป็นโอกาสในการสะสมหุ้น”
อย่างไรก็ตามคาดปี 61 ภาวะอุปสงค์ – อุปทาน เข้าสู่สมดุลมากขึ้น โดยเฉพาะ %Orderbook เรือ Handysize และ Supramax ซึ่งเป็นเรือหลักของ PSL อยู่ระดับต่ำสุดในรอบ 9 ปี และ 13 ปี ที่ 7.8% และ 1.7% ตามลำดับ สอดคล้องกับที่ประเมินว่า Supply ของเรือเทกองในปี 61 จะเพิ่มขึ้นเพียง 1%
ขณะที่ Demand เติบโตในทิศทางเดียวกับเศรษฐกิจโลก ประมาณ 3% พร้อมประเด็นด้านกฏเกณฑ์ คาดเป็นปัจจัยเร่งให้ Supply ส่วนเกินออกจากอุตสาหกรรมในช่วง 2 – 3 ปีข้างหน้า คาดปี61 พลิกมีกำไรปกติประมาณ 291 ล้านบาท และคาดโดดเด่นในปี 62